हरियाणा और आसपास के इलाकों में पिछले कई दिन से तेज गर्मी की मार सह रहे लोगों के लिए शनिवार का दिन राहत लेकर आया. शनिवार और रविवार को उत्तर भारत के कई इलाकों में झमाझम हुई बारिश से मौसम में बदलाव हुआ और लोगों को गर्मी से राहत मिली. किसानों के चेहरे खिल उठे. किसानों का कहना है कि अगर मानसून इस बार अच्छा रहा, तो उन्हें डीजल फूंक कर धान की फसलों को पानी नहीं देना पड़ेगा तथा इससे उनकी खेती की लागत घटेगी. मौसम विभाग ने कहा है कि इस बार मानसून 113 रहने की संभावना है.